Ο Κρονκ έχει κέφια

Ο Κρονκ έχει κέφια (πρωτότυπος τίτλος: Kronk's New Groove) είναι μια Αμερικανική κωμική ταινία μιούζικαλ κινουμένων σχεδίων που κυκλοφόρησε απευθείας σε βίντεο στις 13 Δεκεμβρίου 2005 από την The Walt Disney Company. Αποτελεί τη συνέχεια της ταινίας κινουμένων σχεδίων του 2000 Ο Αυτοκράτορας έχει κέφια και οι ηθοποιοί Ντέιβιντ Σπέιντ, Τζον Γκούντμαν, Έρθα Κιτ, Πάτρικ Γουαμπάρντον και Γουέντι Μαλίκ χαρίζουν και πάλι τις φωνές τους στους χαρακτήρες, μαζί με τις προσθήκες των Τζον Μαχόνι και Τρέισι Ούλμαν. Ήταν επίσης η τελευταία ταινία του Τζον Φίντλερ, ο οποίος απεβίωσε έξι μήνες πριν την κυκλοφορία της.

 Ο Αυτοκράτορας Κούζκο διηγείται την ιστορία του Κρονκ, ο οποίος τώρα είναι ο σεφ της Mudka's Meat Hut, και δυσφορεί με την επικείμενη επίσκεψη του πατέρα του. Ο πατέρας του Κρονκ πάντα απέρριπτε τον μικρό Κρονκ για το ενδιαφέρον που έδειχνε στη μαγειρική και ευχόταν ότι θα νοικοκυρευόταν βρίσκοντας μια καλή σύζυγο και θα ζούσε σε ένα μεγάλο σπίτι στον λόφο. Σε μια αναδρομή στο παρελθόν, ο Κρονκ λέει την ιστορία του πώς έφτασε πολύ κοντά στο να αποκτήσει και τα δύο. Χωρίς να το θέλει, έγινε συνεργός της Ύζμα (της κακιάς από την πρώτη ταινία η οποία μεταμορφώθηκε σε γάτα στο τέλος της, αλλά τώρα είναι και πάλι άνθρωπος έχοντας ακόμα ουρά γάτας) βοηθώντας την να πωλήσει νερό της αποχέτευσης ως φίλτρο νεότητας. Με αυτό το κόλπο, αποκτά πολλά χρήματα και αγοράζει το σπίτι των ηλικιωμένων που βρίσκεται στην κορυφή του λόφου, χτίζοντας το δικό του μεγάλο σπίτι εκεί. Εν τέλη, η Ύζμα αποκαλύπτεται ότι το φίλτρο που πουλάει είναι ψεύτικο και οι ηλικιωμένοι την κυνηγούν και την στριμώχνουν σε μια γέφυρα πάνω από ένα ποτάμι με κροκόδειλους. Για να αποφύγει την επίθεσή τους, η Ύζμα μεταμορφώνεται σε κουνέλι αλλά ένας γύπας που περνάει από εκεί, την αρπάζει. Όταν ο Κρονκ συνειδητοποιεί ότι οι ηλικιωμένοι πώλησαν ό,τι είχαν και δεν είχαν για να πάρουν ένα φίλτρο που δεν λειτουργεί, τους επιστρέφει το δικό του σπίτι. Ο Κρονκ, ως σύμβουλος στην κατασκήνωση Chippamunka για τους «Μικρούς Σκίουρους», γνωρίζει και ερωτεύεται την επίσης σύμβουλο Μις Μπέρντγουελ. Όταν ένα από τους «σκίουρους» στην ομάδα του Κρονκ, ο Τίπο, κλέβει για να κερδίσει το πρωτάθλημα και γίνεται αντιληπτός, ο Κρονκ προστατεύει το μικρό αγόρι με αποτέλεσμα αυτό να του κοστίσει την αγάπη της Μις Μπέρντγουελ. Ο πατέρας του Κρονκ καταφθάνει και επικρατεί μια σύγχυση καθώς οι φίλοι του θέλουν να τον βοηθήσουν και παρουσιάζονται στον πατέρα ως σύζυγοι και παιδιά του Κρονκ. Στο τέλος ο Κρονκ συνειδητοποιεί ότι οι φίλοι του είναι ο πραγματικός του πλούτος, κάτι που επιτέλους κάνει και τον πατέρα του να τον αποδεχτεί αλλά και να κερδίσει πίσω την αγάπη της Μις Μπέρντγουελ. Στο μεταξύ, ακριβώς έξω από το σπίτι, η Ύζμα βρίσκεται στη φωλιά του γύπα μαζί με δύο αυγά, τα οποία εκκολάπτονται και της επιτίθενται. Πάτρικ Γουαμπάρντον ως Κρονκ Τρέισι Ούλμαν ως Μις Μπέρντγουελ Έρθα Κιτ ως Ύζμα Ντέιβιντ Σπέιντ ως Κούζκο Τζον Γκούντμαν ως Πάτσα Γουέντι Μαλίκ ως Τσίκα Τζον Μαχόνι ως Πάπι Τζον Φίντλερ ως Ρούντι Μπομπ Μπέργκεν ως Μπάκι Έλι Ράσελ Λινέτζ ως Τίπο Πάτι Ντατς ως Σερβιτόρα Τζέσι Φλάουερ ως Τσάκα Τζεφ Μπένετ ως Ρούντι Έιπριλ Γουίντσελ ως Χίλντι/Τίνα Γιάννης Στεφόπουλος ως Κρονκ Σοφία Παναηλίδου ως Μις Μπέρντγουελ Xριστίνα Κουτσουδάκη ως Ύζμα Τραγούδι η Σία Κοσκινά Παντελής Καναράκης ως Κούζκο Τάσος Κωστής ως Πάτσα Ιφιγένεια Στάικου ως Τσίκα Μαρίνα Αντωνίου ως Τσάκα Σωκράτης Ντούνης ως Τίπο Ντίνος Σούτης ως Πάπι Σταύρος Μαυρίδης ως Ρούντι Βίλμα Τσακίρη ως Σερβιτόρα Μαρία Πλακίδη ως Χίλντι/Τίνα Ηλίας Πλακίδης ως Τίπο Τα τραγούδια ερμηνεύει η Μαρλέν Αγγελίδου Η ταινία έλαβε αρνητικές κριτικές και στην ιστοσελίδα συλλογής κριτικών Rotten Tomatoes συγκεντρώνει ποσοστό 0% με μέσο όρο 4.5/10 βασισμένα σε 6 κριτικές. Πολλοί κριτικοί δήλωσαν ότι η ταινία «έχει εξαιρετικές ερμηνείες φωνής από τους ηθοποιούς, αλλά αδύναμη πλοκή και όχι πάρα πολλά για να σε βάλουν σε ρυθμό». Άλλοι δήλωσαν ότι η ταινία δείχνει πως ο Κρόνκ «δουλεύει καλύτερα σε μικρές δόσεις» και δεν θα έπρεπε να επικεντρωθεί η ταινία σε αυτόν. Η ταινία ήταν υποψήφια το 2006 για τα παρακάτω βραβεία Annie: Καλύτερη παραγωγή σπιτικής ψυχαγωγίας Καλύτερη ιστορία σε παραγωγή κινουμένων σχεδίων Καλύτερο σενάριο σε παραγωγή κινουμένων σχεδίων Επίσημος ιστότοπος Ο Κρονκ έχει κέφια στην The Big Cartoon DataBase Ο Κρονκ έχει κέφια στην IMDb